नेगेटिविटी को इग्नोर नवप्रीत एयरफोर्स में हुई सिलेक्ट
किसानकी बेटी, जिसे पिता ने लड़कों से ज्यादा प्यार दिया। मर्जी से रहने और आने जाने की आजादी भी दी। जब स्कूल भेजा तो सगे ताया जी ने कहा, लड़की पर इतना पैसा क्यों बर्बाद कर रहा है, इसने तो दूसरे घर चले जाना है। फिर विदेश पढ़ने गई तो उससे पहले गांव वालों ने कह दिया, लड़की को इतना क्यों पढ़ा रहे हो। बेटी ने लोगों की बातों को अनसुना किया और मेडिसन की डॉक्टर बनने के बाद एयरफोर्स का एग्जाम क्लियर किया।
पटियाला के छोटे से गांव झिल्ली के संधू परिवार की बेटी नवप्रीत कौर संधू एयरफोर्स के लिए 2015-16 बैच में पंजाब से इकलौती लड़की है, जिसकी सलेक्शन हुई है। इस सलेक्शन पर पूरे परिवार में जश्न का माहौल है। यहां तक जो गांव वाले लड़की को पढ़ाने के हक में नहीं थे, आज सभी जश्न में शामिल होने पहुंचे। अपनी चुनौतियों के बारे में नवप्रीत बताती हैं, जब मैं मेडिसन की ग्रेजुएशन करने के लिए अमेरिका गई तब गांव वालों ने कई बातें कहीं पर मैं रुकी और किसी की सुनीं। मुझे गाइड करने वाला कोई नहीं था, जो किया अपने मन से किया। आज सारे गांव वाले मुझसे सलाह लेने आते हैं तो बहुत खुशी होती हैं क्योंकि इस गांव की लड़कियों को गाइड करने के िलए मैं हूं। अमेरिका में रहते हुए भी नवप्रीत की सलेक्शन आर्मी में हुई थी। उसने बताया, मेरी सलेक्शन आर्मी में विदेश में भी हुई। फिर सोचा सेवा ही करनी है तो अपने देश की क्यों करूं। तब तो मेडिसन की ग्रेजुएशन कर रही थी तो अपने देश में आकर पीजीआई चंडीगढ़ ज्वाइन किया। आज वहां इस्तीफा देने जा रही हूं। क्योंकि आर्मी में आना मेरा मकसद था। इसलिए एयरफोर्स को चुना।
पायलट्स को रास्ता दिखाएंगी नवप्रीत
डॉक्टरनवप्रीत ने दो च्वाइस में से दूसरे ऑप्शन को चुना। वे पायलट बनकर जहाज तो नहीं उड़ाएगी पर पायलटों को रास्ता बताएंगी। नवप्रीत ने एयर फोर्स के मटिरिऑलोजी ब्रांच को चुना है। 14 साल की सर्विस अब वो इसी ब्रांच में देंगी। इसके बाद रिटायर होकर वो अपनी अगली जॉब करेगी। 2 जनवरी से वो फाइटर पायलट की ट्रेनिंग के लिए हैदराबाद जाएंगी और उसके बाद कोयंबटूर में ट्रेनिंग पूरी करेगी। नवप्रीत के ताया पीपल सिंह संधू, ताई कमलजीत कौर संधू, पिता केहर सिंह संधू, माता हरबंस कौर संधू, भाई राज विक्रम सिंह संधू और पूरे परिवार वालों ने नवप्रीत के लिए खास पार्टी का आयोजन किया। उन्होंने कहा कि बच्चों की पढ़ाई के लिए पेरेंट्स बहुत सारे समझौते करते हैं और जब वो कामयाब हो जाते हैं तो उनसे ज्यादा गर्व किसी को नहीं होता।
बेटी के सिलेक्शन पर नवप्रीत कौर ने माता-पिता और भाई ने जश्न मनाया, इसमें वे लोग भी शामिल हुए, जो कहते थे कि बेटी को पढ़ाकर क्यों पैसा बर्बाद कर रहे हो।
kas_Deva hin_Deva hin_Deva hin_Deva hin_Deva hin_Deva